CELEX: 22022D0374
Language: ga
Date: 2022-02-08 00:00:00
Title: Cinneadh Uimh. 77/2022 ón gComhchoiste a bunaíodh faoin gComhaontú maidir le hAitheantas Frithpháirteach idir an Comhphobal Eorpach agus Stáit Aontaithe Mheiriceá an 8 Feabhra 2022 a bhaineann le Comhlachtaí um Measúnú Comhréireachta a liostú faoin Iarscríbhinn Earnála maidir le Comhoiriúnacht Leictreamaighnéadach (2022/374)

4.3.2022   
            
            
               GA
            
            
               Iris Oifigiúil an Aontais Eorpaigh
            
            
               L 69/133
            
         
      CINNEADH UIMH. 77/2022 ÓN gCOMHCHOISTE A BUNAÍODH FAOIN gCOMHAONTÚ MAIDIR LE hAITHEANTAS FRITHPHÁIRTEACH IDIR AN COMHPHOBAL EORPACH AGUS STÁIT AONTAITHE MHEIRICEÁ
      an 8 Feabhra 2022
      a bhaineann le Comhlachtaí um Measúnú Comhréireachta a liostú faoin Iarscríbhinn Earnála maidir le Comhoiriúnacht Leictreamaighnéadach (2022/374)
      TÁ AN COMHCHOISTE,
      Ag féachaint don Chomhaontú maidir le hAitheantas Frithpháirteach idir an Comhphobal Eorpach agus Stáit Aontaithe Mheiriceá agus go háirithe Airteagal 7 agus Airteagal 14 de;
      De bhrí go bhfuil ar an gComhchoiste cinneadh a dhéanamh Comhlacht nó Comhlachtaí um Measúnú Comhréireachta a liostú faoi Iarscríbhinn Earnála;
      TAR ÉIS A CHINNEADH MAR A LEANAS:
      
                  1.
               
               
                  Cuirtear an Comhlacht um Measúnú Comhréireachta i gceangaltán A le liosta na gComhlachtaí um Measúnú Comhréireachta faoin gcolún “Rochtain CE ar mhargadh na Stát Aontaithe” i Roinn V den Iarscríbhinn Earnála maidir le Comhoiriúnacht Leictreamaighnéadach.
               
            
                  2.
               
               
                  Chomhaontaigh na Páirtithe an raon feidhme sonrach chun liostú, i dtéarmaí táirgí agus nósanna imeachta um measúnú comhréireachta, an Chomhlachta um Measúnú Comhréireachta a léirítear i gCeangaltán A a dhéanamh agus coimeádfaidh na Páirtithe ar bun é.
                  Déanfaidh ionadaithe an Chomhchoiste an Cinneadh seo, arna dhéanamh i ndúblach, a shíniú, ionadaithe atá údaraithe gníomhú thar ceann na bPáirtithe chun an Comhaontú a leasú. Beidh feidhm ag an gCinneadh seo ón dáta is déanaí de na sínithe sin.
               
            
         
            
               Thar ceann Stáit Aontaithe Mheiriceá
            
            James C. SANFORD
            
               Arna shíniú in Washington, an 2 Feabhra 2022
            
         
         
            
               Thar ceann an Aontais Eorpaigh
            
            Lucian CERNAT
            
               Arna shíniú sa Bhruiséil, an 8 Feabhra 2022
            
         
      
   
   
      
         Ceangaltán A
         Cuirtear Comhlacht CE um Measúnú Comhréireachta le liosta na gComhlachtaí um Measúnú Comhréireachta faoin gcolún “Rochtain CE ar mhargadh na Stát Aontaithe” i Roinn V den Iarscríbhinn Earnála maidir le Comhoiriúnacht Leictreamaighnéadach
         
                     
                                 
                                    Kiwa Creiven Srl
                                 
                              
                           
                                 
                                    Corso Spagna 12
                                 
                              
                           
                                 
                                    35127 Padova
                                 
                              
                           
                                 
                                    AN IODÁIL